
Nr. _______ din ________2026
RAPORT DE SPECIALITATE
la proiectul de hotărâre 
privind darea în administrare a unor bunuri imobile proprietatea Municipiului Câmpulung Moldovenesc, 

din administrarea Consiliului Local al municipiului Câmpulung Moldovenesc în

administrarea Spitalului de Psihiatrie Câmpulung Moldovenesc

        INIŢIATOR PROIECT DE HOTÃRÂRE:
  Primar, Negură Mihăiță


Direcția tehnică și urbanism, din cadrul Primăriei municipiului Câmpulung Moldovenesc, la proiectul de hotărâre, dă următoarele referințe:


Bunurile imobile care fac obiectul prezentului proiect de hotărâre sunt proprietatea municipiului Câmpulung Moldovenesc, sunt situate în str. Alexandru Ioan Cuza și reprezintă o parte din spațiile unde au funcționat serele orășenești. 
În anii anteriori, prin hotărâri de consiliul, spațiile au mai fost transmise fundației Orizonturi și   s-au realizat diverse lucrări de modernizare. Ulterior fundația nu și-a mai desfășurat activitatea. A urmat un litigiu cu Județul Suceava, în urma pronunțării instanțelor o suprafață de 402 mp și una din clădiri a intrat în patrimoniul județului, iar la solicitările noastre Consiliul județean a transmis bunurile din patrimoniul județului în patrimoniul municipiului. 
În baza Hotărârii Consiliului Local al Municipiului Câmpulung Moldovenesc nr. 11 din 30.01.2025 și a contractului de dare în administrare nr. 3648 din 04.02.2025 s-au transmis în administrare către Spitalul de Psihiatrie Câmpulung Moldovenesc, clădirea C1 – magazie înscrisă în CF 43298 Câmpulung Moldovenesc, proprietatea publică a municipiului, clădirile C1 – centrală termică, C2, C3, C4, C5 și C6 – sere pentru flori și clădirile C8 și C9 – răsadnițe, înscrise în CF 43297 Câmpulung Moldovenesc, proprietatea privată a municipiului și terenul aferent acestora, în suprafață de 3692 mp (3448 mp – parte din CF 43297 Câmpulung Moldovenesc și 244 mp – parte din CF 43298 Câmpulung Moldovenesc). Bunurile au fost transmise în administrare în vederea modernizării și reabilitării serelor cu scopul utilizării acestora în cadrul terapiilor specifice tratării persoanelor cu probleme de sănătate mintală.

În momentul demarării etapei de proiectare a lucrărilor de execuție pentru reabilitarea și modernizarea construcțiilor C5 și C6 s-a constatat că starea de degradare a acestora este prea avansată pentru a fi eficientă reabilitarea lor.

În acest sens Spitalul de Psihiatrie Câmpulung Moldovenesc a transmis bunurile înapoi municipiului în vederea demolării construcțiilor mai sus menționate, cu solicitarea retransmiterii imobilului la finalizarea demolării construcțiilor.

Construcțiile care se transmit în administrare sunt: clădirea C1 – magazie înscrisă în CF 43298 Câmpulung Moldovenesc, proprietatea publică a municipiului și clădirile C1 – centrală termică, C2, C3, C4– sere pentru flori și clădirile C8 și C9 – răsadnițe, înscrise în CF 43297 Câmpulung Moldovenesc, proprietatea privată a municipiului. Terenul aferent acestora, în suprafață de 3692 mp (3448 mp – parte din CF 43297 Câmpulung Moldovenesc și 244 mp – parte din CF 43298 Câmpulung Moldovenesc). 
Pe terenul aferent serelor se va realiza o construcție nouă cu destinația ”Seră florală”, care va fi folosită în reabilitarea și recuperarea psihică prin terapie ocupațională a persoanelor cu dizabilități și boli psihice din Municipiul Câmpulung Moldovenesc.
La  data  finalizării investiției, construcția edificată va fi atestată în domeniul public al municipiului Câmpulung Moldovenesc prin hotărâre a Consiliului Local și va fi transmisă în administrarea Spitalului de Psihiatrie Câmpulung Moldovenesc.
În ceea ce privește valoarea de inventar a bunurilor, se va proceda la evaluarea bunurilor în vederea actualizării valorilor în evidențele contabile, astfel încât la predarea-primirea bunurilor se vor transmite și valorile de inventar.


Argumentele aduse de inițiator sunt reale și pertinente.
Cu precizările de mai sus, promovarea acestui proiect de hotărâre este oportună.

